open-index/open-wikipedia-markdown huggingface dataset:
Hu Chunhua

**Hu Chunhua** (kinesisk: 胡春华; pinyin: *Hú Chūnhuá*, født i april 1963 i fylket Wufeng i provinsen Hubei i Folkerepublikken Kina) er en kinesisk kommunistisk politiker på ledende nivå som regnes til  «sjette generasjon»s  ledere i Kinas kommunistiske parti.

Hu kommer fra en familie med bondebakgrunn i Hubei. Han gjorde det meget godt på skolen. Han tok en fil.kand. på Pekinguniversitetet i august 1983 og gikk inn i Kinas kommunistiske parti samme år. Han begynte deretter å arbeide i organisasjonsavdelningen i Kinas kommunistiske ungdomsforbund i Tibet. Han arbeidet deretter en lengre tid innen partiapparatet i Tibet og har blant annet vært visepartisekretær i regionen og viseordfører i regionens folkeregjering.

Han var partisekretær i Hebei fra 2008 til 2009, deretter partisekretær i Indre Mongolia og fra desember 2013  partisekretær i Guangdong. Han ble også medlem av Den 17. sentralkomité i Kinas kommunistiske parti og i Den 11. nasjonale folkekongress.

Hu Chunhuas karriere minner i mangt om partilederen Hu Jintaos karrierevei og noen kinaeksperter regner Hu Chunhua til Hu Jintaos *[[tuanpai]]* («ungdomsligafraksjon») og en mulig etterfølger av Xi Jinping, som overtok partiledelsen ved partikongressen i 2012.

## Referanser


## Eksterne lenker
*  
* "Younger officials on the rise", *China Daily*, 2009-12-01.
Rudolf Skácel

**Rudolf «Rudi» Skácel**, (uttales *Skatsel*) (født 17. juli 1979 i Trutnov) er en tsjekkisk fotballspiller som spiller for den skotske klubben Raith Rovers FC.

Han deltok i EM i fotball 2008 med . I 2002 vant han U-21 EM med Tsjekkia.

## Eksterne lenker
*
Belgicafjella

**Belgicafjella** er en frittstående fjellkjede i Dronning Maud Land, beliggende 100 kilometer øst-sørøst for Sør-Rondane i Thorshavnheiane.

Fjellpartiet ble oppdaget og utforsket i 1958 av en belgisk antarktisekspedisjon under ledelse av Gaston de Gerlache og oppkalt etter ekspedisjonsskipet «Belgica», benyttet av hans far, Adrien de Gerlache, på Belgica-ekspedisjonen 1897–99.

## Liste over høyeste topper
* Mount Victor – 2&nbsp;590 moh. 
* Mount Van der Essen – 2&nbsp;525 moh. 
* Mount Imbert – 2&nbsp;495 moh. 
* Mount Hoge – 2&nbsp;480 moh. 
* Mount Launoit – 2&nbsp;470 moh. 
* Mount Brouwer – 2&nbsp;460 moh. 
* Mount Gillet – 2&nbsp;460 moh. 
* Mount Van Mieghem – 2&nbsp;450 moh. 
* Mount Perov – 2&nbsp;380 moh. 
* Mount Bastin – 2&nbsp;000 moh. 

## Referanser
Kjerringa satte seg på purka og rei

«***Kjerringa satte seg på purka og rei***» er ei folkevise av den typen vi kaller ballade. I TSB-katalogen står den som TSB F 73 («Kjerringa til skrifte»). 

Visa finst i to hovedformer. I den ene går ut på at hun har drept mannen sin, og rir til presten på ei purke for å skrifte og få syndsforlatelse. Presten sender henne til overordnede – helt til toppen av hierarkiet som er djevelen selv.

I den andre versjonen får kjerringa vite at datteren hennes har født et barn. Kjerringa rir avsted med barselsgraut, men på vegen møter hun en «hovmann» som spiser opp grauten hennes. Hun dreper hoffmannen og rir videre for å skrifte, som i den andre versjonen.  

Visa er kjent i alle de nordiske landene: Svensk: «Kärringen och hovmannen» (SMB 259), dansk: «Kællingen til skrifte» (Grüner Nielsen 7),islandsk: (IFkv 109), Færøysk: «Kelling við grúgvustein» (CCF 183). Den eldste dokumenterte teksten står i et dansk håndskrift fra 1500-tallet (Svanings håndskrift).

Alf Prøysen etterlyste den i 1956 gjennom sin visespalte i «Magasinet for alle», og fikk inn mange håndskrevne versjoner av denne.
## Litteratur
*Olav Solberg, Den omsnudde verda: ein studie i dei norske skjenmteballadane. Oslo 1993, s.234ff.

## Tekst fra Prøysensamlingen

**1.**Kjerringa satte seg på purka og rei
su de ru de ruttom dei,
så ridde hu opp til klokkerens gard
du de ru de ruttom rei.

**2.**Å kjære min klokker kan du skrifte meg
su de ru de ruttom rei.
For jeg har slått min mann i hjel
su de ru de ruttom rei.

**3.**Å nei jeg kan ikke skrifte deg for jeg har presten over meg.

**4.**Og kjerringa satte seg på purka og rei, så rei hu opp til prestens gard.

**5.**Å kjære min prest vil du skrifte meg for jeg har slått min mann ihjel.

**6.**Å nei jeg kan ikke skrifte deg for bispen han er over meg.

**7.**Og kjerringa satte seg på purka og rei så rei hu opp til bispens gard.

**8.**Å kjære min bisp vil du skrifte meg for jeg har slått min mann ihjel.

**9.**Å nei jeg kan ikke skrifte deg for jeg har kongen over meg.

**10.**Og kjerringa satte seg på purka og rei så rei hu opp til kongens gard.

**11.**Å kjære min konge vil du skrifte meg for jeg har slått min mann ihjel.

**12.**Å nei jeg kan ikke skrifte deg for jeg har paven over meg.

**13.**Og kjerringa satte seg på purka og rei så rei hu like til pavens gard.

**14.**Å kjære min pave vil du skrifte meg for jeg har slått min mann ihjel.

**15.**Å nei jeg kan ikke skrifte deg for jeg har Vårherre over meg.

**16.**Og kjerringa satte seg på purka og rei så rei hu opp til Vårherres gard.

**17.**Å kjære Vårherre kan du skrifte meg for jeg har slått min mann ihjel.

**18.**Å ja mi kjerring je ska skrifte deg for je har ingen over meg.

**19.**Og kjerringa glad da hemmatt for
su de ru de ruttom dei,
og begravde sin mann i kristen jord,
su de ru de ruttom dei.


## Kilder
*De gamle visene 2 med Alf Prøysen, Forlaget For Alle, Oslo 1973
Margit Møy

«***Margit Møy***» er et skillingstrykk. Det ble presentert i 1956 i visespalten til Alf Prøysen i «Magasinet for alle».

## Teksten

**1.**Det var ein fager vårdag med sol og bekkebrus,
og lauv og gras som grodde i vårens ville rus,
og fuglar song og kvittra og leika i kvar busk
og vatnet skein kring kvar ein stein med glim og bylgjehusk.

**2.**På Gjervoll er det bryllaup med stas i gammalt tun,
der turar dei eit bryllaup med real sveis og dun.
Han Gjervoll-Knut er brurgom og Margit Solstad brur
der song og lått og feleslått kling lydt mot skog og ur.

**3.**Men oppi Haugegilet der elva syng i stein,
der eit på høgste tsupet ein stur og sorg gal ein,
han sit der unde heggen so glitrefrisk og våt,
i sus frå elv han sit og skjelv i sår og vonlaus gråt.

**4.**På Gjervoll er det gilde, der vilgjar dei mi møy,
mi livsens sol hev slokna no lyt eg ut og døy.
Når solskinnsdagen sloknar då vert det svalt mot kveld,
det gustar kaldt i mot meg alt frå dalens aude fjeld.

**5.**Så takk da, vesle Margit, for alt du til meg gav,
og gløym so svikne voner og at eg ligg i grav,
for no er leiken slutta og eg har allting brendt,
min siste song og så eit sprong, og all min sorg er endt.

**6.**Han syng og so han haukar imot den blåe kveld,
med avdagsglansen gløder som gull kring alle fjell.
Det svarar stilt frå nuten so skir og klår ein klang
og so han spring i bylgjering han kvarv i elvefang.

**7.**No er det lenge sidan vel mane hundre år,
men Bjørne-elva strøymer og fløymer kvar ein vår.
Og kvar gong når det skuggar ein vårkveld over hei
då kved det mildt og minnar stilt omd et som Gunnar leid.

**8.**Då talar det om elsk og svik og han som måtte døy
og mullar på ei vise om vesle Margit Møy.
Og all hans sprengte lengsler stig opp i fossebrus,
det klagar gråt og felelåt i Haugagilets sus.


## Kilder
*De gamle visene 2 med Alf Prøysen, Forlaget For Alle, Oslo, 1973
Kravlenisse

**Kravlenissene** er en dansk juletradisjon. Allerede på begynnelsen av 1900-tallet hadde noen tegnere laget nisse-utklippsark og i 1920-årene tegnet Alfred Schmidt en slags kravlenisser til glede for barna på Krebs' skole, hvor sønnen hans var bestyrer. 

Det var imidlertid den danske julenissetegneren Frederik Bramming som i 1947 fant på å kalle utklippsark med små pappnisser for kravlenisser. Han tegnet de to første arkene med kravlenisser som kom ut i  eksemplarer. Nissene skulle klippes ut i kartong og kunne settes på hyller og ved bilder på veggene til jul. Det ble en stor suksess og allerede året etter fantes det mange forskjellige utgaver av kravlenissene.

## Referanser
Thorshavnheiane

**Thorshavnheiane** er et område Dronning Maud Land som strekker seg fra og med Belgicafjella i vest til 45° østlig lengde, dvs. den østre grensen for Dronning Maud Land. Området er oppkalt etter fartøyet som ble benyttet under Lars Christensens Thorshavn-ekspedisjoner i perioden 1932–37, MT «Thorshavn». Områdets utstrekning ble endret av Industridepartementet i 1973, tidligere ble Carsten Borchgrevinkisen definert som den vestlige grensen.

## Kilder
*
Oline Kokke

«***Oline Kokke og matr nr. 2647 Lars Olsen***» er et skillingstrykk, som Alf Prøysen presenterte i sin visespalte i «Magasinet for Alle» i 1956.

## Teksten

**1.**Oline sto og stekte en pølse trinn og fet,
da Olsen kom og brakte så sørgelig beskjed.
Hun glemte sorte panne og pølse elskovsvarm
og lå besvimet lenge ved brave krigsmanns barm.

**2.**Men er man frisk og fyldig, det er ei lett at dø,
til livet våknet atter Lars olsens hulde mø.
Fra hennes lebber lød kun en lyd som ligned akk,
men sukket var så voldsomt at kjolelivet sprakk.

**3.**Farvel, farvel Oline, jeg går i døden hen,
så trøstede Lars Olsen sin sønderknuste venn.
Det kan jo også være at svensken skyter bom
i hvertfall må du holde min plass i hjertet tom.

**4.**Jeg lover alt så villig min dyrebare Lars,
men best det ville være om snart du kom tilbars,
thi tungsamt må det blive mens krigen står i øst,
og leve her alene foruten minste trøst.

**5.**Så river hun seg løs fra hans sterke kjempearm,
på lukten kan der kjennes at pølsen den er varm.
Ta denne med o kjære, på blodbestengte vei
og når du av den spiser, så tenker du på meg.

**6.**Lars Olsen griper pølsen med tårer i sitt blikk,
og stikker den i posen som han av staten fikk.
Så ga ha nsin Oline et kyss for siste gang
hun gav ham to tilbake og sukkede og sang.

**7.**Fra Karlstad var der kommet så gresselig et bud:
Lars Olsen hold deg ferdig i krig å rykke ut.
Trekk på deg uniformen som du på Moen bar,
og si farvel til kjæresten ifall du nogen har.


## Kilder
*De gamle visene 2 med Alf Prøysen, Forlaget For Alle, Oslo 1973
Eit lite barn, med frydeskrik

**«Eit lite barn, med frydeskrik»** (*Ein kindelein so löbligkleich, Et lidet Barn saa lystelig*) er opprinnelig en tysk julesang og er kjent fra 1422. 

Det første verset stammer fra en katolsk tysk folkesang. Dette  verset var tatt inn i et skrift fra 1422 som andre vers i en tysk oversettelse av en latinsk sang, «Dies est lætitiæ». Martin Luther nevnte sangen i flere av sine juleprekener. Rundt 1525 ble sangen utvidet med tre vers og med disse fire versene ble sangen tatt inn i den dansk-norske kirken. Den ble oversatt til dansk av   A. Pedersen i 1529,  av N.F.S. Grundtvig i 1837 og av W.A. Wexels i 1840. Det første verset ble oversatt til nynorsk av Jan Ove Ulstein i 1995.

I 1569 ble salmen tatt med i *[[Thomissøns salmebok|Den danske Psalmebog]]* i to redaksjoner, med førstelinjene «EEt lidet barn saa ærefult» og «EEt lidet barn saa løsteligt», den siste under overskiften «Een anden lofsang aff Christi fødsel.» Den sistnevnte var med i *[[Kingos salmebok]]*.  Det første verset av salmen står i *[[Landstads kirkesalmebog]]*, men fra 1925 var den ute av de autoriserte salmebøkene i Norge. Et vers av salmen ble tatt med i * [[Salmer 1997]] *, her både i dansk og nynorsk oversettelse.  I den katolske salmeboken *Lov Herren* er to vers av salmen tatt med, her i bokmålsoversettelse.

## I norsk juletradisjon
Martin Luther mente at den som hadde skrevet sangen måtte ha fått den fra den hellige ånd. Han kalte sangen for en englepreken.

Hans Thomissøn sier i sin salmebok fra 1569 at ved julehøytiden skal kirkelyden synge det første verset av denne salmen *tre* ganger fra epifania til kyndelsmesse *en* gang.  I *Kingos salmebok* står det over salmen at de første versene skal synges «Førend Evangelium læses af Prædikestolen fra Juul og til Kyndelmisse en Gang, men i Julehelligdage tre Gange». Skikken med å bruke sangen som prekestolvers holdt seg flere steder langt ut på 1800-tallet.

Ettersom det var vanlig å innlede julehøytiden med en husandakt i hjemmet, var det skikk og bruk å åpne samlingen med å synge denne salmen.

## Teksten
Sangen handler om at Gud har frelst verden fra undergangen ved å bli født som et menneske.

 

## Melodien
Melodien er fra middelaldersalmen  «Dies est lætitiæ». Den samme tonen er blant annet benyttet til «I denne søte juletid» og «Den sigende dag er oss nu ted». Melodien finnes i mange varianter i norske folketoner.  I *Salmer 1997* som i *Lov Herren* er det brukt en folketone fra Nordmøre.

## Referanser

## Litteratur
* J.N. Skaar: *Norsk Salmehistorie* b. I og II, F. Beyers forlag, Bergen 1879-80
* Ole Tobias Olsen: *Folketonar frå Nordland*, Noregs Boklag 1982 ISBN 82-522-0491-0
**Salmer 1997 – Tillegg til Norsk Salmebok* ISBN 82-543-0743-1
Erling Bonde II

***Erling Bonde II*** er et musikkalbum med Erling Bonde, utgitt i .

## Sporliste
# «Dine øynes løgn»
# «Viking»
# «Minner som kommer»
# «Vi skal få det til»
# «Eifeltårnet»
# «Den siste dansen»
# «Jeg håper hun vil gi meg sitt ja»
# «Ja, lille gutt»
# «Nordpolsferden»
# «I sammen»
# «Jazz i Lund»
# «God natt»

## Referanser


## Eksterne lenker
*
Verdenscupen i langrenn 2010/11

**[[Verdenscupen i langrenn]] 2010/11** startet i Gällivare (Sverige) den 20. november 2010 og ble avsluttet i Falun  (Sverige) den 20. mars 2011. Verdenscupen besøkte ti land i løpet av sesongen, og for første gang på seks sesonger ble det ikke arrangert løp utenfor Europa.

## Kalender

### Menn

#### Lagøvelser

### Kvinner

#### Lagøvelser

## Verdenscupen sammenlagt
### Menn

### Kvinner

## Nasjonscupen

## Poengberegning

* I verdenscupen totalt teller utøvernes resultater i alle individuelle øvelser.
* I nasjonscupen teller alle individuelle resultater og stafettresultater for begge kjønn. Hver nasjon kan ha to tellende lag i sprintstafetter og ett i andre stafetter.
This Gig Almost Got Me Killed

***This Gig Almost Got Me Killed*** er et musikkalbum med Ovi, utgitt høsten 2009. Albumet ble utgitt på nytt i 2010.

## Sporliste

# «Playing with Fire» med Paula Seling
# «Vagabond»
# «Seven Seconds»
# «Reason»
# «Audry»
# «Once in a Lifetime»
# «Come to Nana»
# «Bent Out of Shape»
# «Small Talk»
# «Tomorrow's Headline»
# «Saying Goodnight»

## Eksterne lenker
*
Kroningsmarsjen

«***Kroningsmarsjen***» er et skillingstrykk. Alf Prøysen samlet den inn, og presenterte den i sin visespalte i «Magasinet for Alle» i 1956. Han skriver at visa er fra 1905, og stammer fra en handskrevet visebok, som dessverre er litt utydelig, noe som gjør at visa muligens ikke ble gjengitt korrekt. I tillegg undrer Prøysen på om visa mangler et første vers. Teksten som følger her er den som ble presentert i bladet.

## Teksten

**1.**Ja du kan tro det var fest og stas og kirken var utsolgt til siste plass,
det var ikke lett at få en billett til benkene i parkett.
All verden var i godt humør og alt var kledt i lys kulør,
det var en herlig symfoni av gull og sølvbroderi.
Av stjerner var alle forsynede og av diamanter de lynede,
det var en idyll av silke og tyll man frydet seg høylig for stasens skyld.

**2.**Det hele var imponerende og varmen var ikke sjenerende,
man tok det med ro og det måtte man jo for man hadde nok med at glo.
Først kom en fransk ambassadør gardistene de gjorde stramt honnør,
der etter stilfullt elegant den engelske gesandt.
Prins Henrik den ranke skikkelsen han hilste vennlig på Michelsen
storfyrst Mikael han var ikke gal bar stjerner og ordner i tusentall.

**3.**Så kom en prins Kristian i all sin prakt med Alexandrine i kniplingsdrakt,
prins Harald han bar i sin drakt husar bevare oss så kjekk han var.
Fra Japan kom Akukerki fra Siam Kara Pe Peripi,
den danske gesandt var også fjong med rød og hvit patalong.
Med sin gemalinne hånd i hånd kom prinsen av Wales med sitt hosebånd
ved hoffets menn sto Wexelsen han ventet på kongen og dronningen.

**4.**Musikken bruste fra orgelet da Haakon og Maud inn i kirken skred,
jeg følte meg knust jeg var som berust historiens åndepust.
Kadetter seks med faste grep bar dronning Mauds seks meter slep,
det var såvidt de greide det så mange kilo veide det
det var et vidunderlig perspektiv jeg glemmer det aldri i dette liv.
På slutten i sær var spenningen svær mangfoldig var en besvimelse nær.

**5.**Og så begynte da kroningen av både kongen og dronningen,
en seremoni med stor poesi til Halvorsens melodi.
Det kriblet i meg mangen gang men mest det kriblet da de sang
Kong Haakon med sin dronning fin satt under baldakin,
det var en litt lengre festlighet så fikk det et eple at trøste seg med,
en høy militær ga kongen et sverd og Michelsen ga dem en krone hver.

**6.**Da alt var ferdig steg Thone frem som representant for de tusende hjem,
nu er det forbi vi samler oss i et LEVE for vårt dynasti.
Forsamlingen seg reiste opp og gjentok det samme i sluttet tropp:
Det bruste frem fra hver en krok på alle verdens språk:
I dette minnerike minutt begynte en veldig kanonsalutt,
de dundrede ut i hundrede skudd at kronet var Haakon og Maud, hans brud.


## Kilder
*De gamle visene 2 med Alf Prøysen, Forlaget For Alle, Oslo 1973
Idrettslaget Borgar

**Idrettslaget Borgar** (stiftet 29. mars 1929 som *Arbeideridrettslaget Fremad*) er et idrettslag fra Fredrikstad kommune i Østfold. Etter at «krigen» mellom AIF og NFF ble avsluttet, het laget *Idrettslaget Fremad*, helt til 15. januar 1947 da klubben skiftet navn til dagens. Laget spiller i 2015-sesongen i 3. divisjon. Borgar er med i Sarpsborg 08s samarbeidsavtale, SAMS.

## Fotball

### Tabell

## Referanser


## Eksterne lenker
*
Altarduken

**Altarduken** er en liten isbre beliggende mellom Altaret og Altartavla i Humboldtfjella lengst øst i Fimbulheimen i Dronning Maud Land.

Breen ble oppdaget og fotografert fra fly av den tyske antarktisekspedisjonen 1938–39 under ledelse av Alfred Ritscher. Detaljert kartlegging ble utført av norske kartografer basert på undersøkelser og flyfotografering gjennomført under den norske antarktisekspedisjonen 1956–60.

## Kilder
*
*
Høland Idrettslag

**Høland Idrettslag** (stiftet 26. februar 1902) var et fleridrettslag fra Høland i Akershus, som blant annet drev med fotball, håndball og skisport. Det ble slått sammen med Momoen Idretts- og Ungdomslag i oktober 2016, og klubben Høland Idretts- og Ungdomslag (HIUL) ble etablert. 

## Fotball
Herrelagets plass i 4. divisjon ble overtatt av samarbeidsklubben .

## Referanser


## Eksterne lenker
*
Huberman

**Huberman** kan være:
* Bronisław Huberman (1882-1947), polsk fiolinist og pedagog
* Leo Huberman (1903–1968), amerikansk marxistisk teoretiker
Austevoll Idrettsklubb

**Austevoll Idrettsklubb** (stiftet 28. juli 1967 som *Idrettslaget Huftar*) er et idrettslag fra Austevoll i Hordaland. Klubben driver først og fremst med fotball, svømming, badminton og klatring, men tilbyr også aktiviteter som volleyball, skøyter, friidrett, turn og innebandy.

## Fotball
Austevoll Fotball var en av de fremste 3. divisjonsklubbene i Hordaland Fotballkrets og spilte kvalifisering for 2. divisjon både 2009- og 2010-sesongen mot henholdsvis Os og Voss. I sistnevnte kamp vant Austevoll 5-3 sammenlagt og ble klare for 2. divisjon i 2011. De endte imidlertid sist i sin divisjon og rykket dermed ned igjen til 3. divisjon.

### Tabell

## Skøyter
Klubben meldte seg inn i Norges Skøyteforbund i løpet av forbundets tingperiode 1992–1994, og ble dermed en av skøyteklubbene i Hordaland Skøytekrets.

Hanne Haugland ble klubbens første løper til å representere Norge i verdenscupen på skøyter under stevne i Berlin 19.–21. november 2010. Haugland ble også forut for stevne i Berlin Norgesmester på 500 meter i Vikingskipet.

## Eksterne lenker
*
Københavns red

**Københavns red** er betegnelsen på den åpne ankerplassen utenfor for København. Her lå flåten oppankret i forbindelse med Slaget på reden.

Reden benyttes stadig til oppankring av skip som ikke kan eller vil gå til kai.

## Eksterne lenker
* Ordet «Red» i ODS på nettet
Byret

En **byret** er i Danmark en domstol tilknyttet en rettskrets, og den mest lokale domstolen. Herfra kan saker ankes til de høyere nivåer, landsrettene og derfra videre til Højesteret. Det finnes en byret for hver rettskrets – i alt 24 – og her starter de fleste rettssaker. Sivile saker om store pengebeløp kan imidlertid starte i landsretten.

Københavns Byret er Danmarks største byrett og domstol for Københavns rettskrets. Den holder til i Domhuset på Nytorv.

Administrasjonen av domstolenes virksomhet ivaretas av Domstolsstyrelsen.

I tillegg til dette tredelte system av domstoler, finnes spesielle retter og domstoler, blant annet Arbejdsretten og Sø- og Handelsretten.

## Danmarks byretter
* Københavns Byret
* Retten i Esbjerg
* Retten i Glostrup
* Retten i Helsingør
* Retten i Herning
* Retten i Hillerød
* Retten i Hjørring
* Retten i Holbæk
* Retten i Holstebro
* Retten i Horsens
* Retten i Kolding
* Retten i Lyngby
* Retten i Nykøbing F.
* Retten i Næstved
* Retten i Odense
* Retten i Randers
* Retten i Roskilde
* Retten i Svendborg
* Retten i Sønderborg
* Retten i Viborg
* Retten i Aalborg
* Retten i Århus
* Retten på Bornholm
* Retten på Frederiksberg

## Eksterne lenker
* Om byrettene på Danmarks Domstole
Danmarks domstoler

**Danmarks domstoler** er de alminnelige domstolene som behandler både sivile saker og straffesaker, samt Den Særlige Klageret, som behandler klager over dommere. I sitt arbeide handler de uavhengig av Folketinget og regjeringen. De benytter dansk rett og deres virke er regulert av regler som er fastsatt ved lov av Folketinget.

Domstolsstyrelsen ivaretar den praktiske administrasjonen av domstolenes virksomhet. Selv om Domstolsstyrelsen hører til under Justitsministeriets organisasjon, arbeider den helt uavhengig av ministeriet.

De alminnelige domstolene:
*Højesteret
* Landsret
**Østre Landsret
**Vestre Landsret
*Sø- og Handelsretten
*Byrettene
*Tinglysningsretten

Retten på Færøerne og Retten på Grønland fungerer delvis uavhengig av de alminnelige domstolene i Danmark.

Rundt  personer er ansatt ved de danske domstolene.

## Eksterne lenker
* Danmarks domstolers hjemmeside
Nordicom

**Nordicom** er et senter for nordisk medieforskning ved Gøteborgs universitet. Senterets formål er å fremme, utvikle og formidle forskningsbasert kunnskap om medienes funksjon i Sverige og Norden og å styrke samarbeidet mellom nordiske medieforskere. Nordicom gjennomfører blant annet den svenske undersøkelsen Mediebarometeret og gir ut akademisk litteratur.

Nordicom drives med støtte fra Nordisk Ministerråd og det svenske kulturdepartementet.

Litteraturen som Nordicom utgir består av akademiske monografier og antologier samt de internasjonale vitenskapelige tidsskriftene Nordicom Review og Nordic Journal of Media Studies.

Organisasjonen arbeider også med fakta- og statistikksammenstillinger, temaanalyser samt nyhetsformidling og ekstern dekning av svensk og nordisk medieutvikling.

Hvert annet år er Nordicom medarrangør av medieforskningskonferansen NordMedia sammen med de nasjonale forskningsforeningene innen medie- og kommunikasjonsvitenskap i Norden. I samarbeid med Universitetet i Bergen drifter Nordicom også NordMedia Network, som er en plattform for nordiske og nordisk-orienterte forskere innen medier og kommunikasjon.

Nordicom er en del av det nordiske samarbeidet på det kulturpolitiske feltet. Organisasjonen ble dannet på 1970-tallet under navnet Nordisk dokumentasjonssenter for massekommunikasjonsforskning og var frem til 2015 en institusjon under Nordisk Ministerråd. Siden 2016 har Nordicom i stedet vært en del av et strategisk partnerskap med Ministerrådet.

Nordicom har også i oppdrag fra det svenske kulturdepartementet å kartlegge og analysere svensk medieutvikling, spesielt med tanke på medie- og økonomisk utvikling av mediemarkedet. I oppdraget inngår også å gjennomføre Mediebarometeret, en årlig befolkningsrepresentativ undersøkelse av den svenske befolkningens medievaner.

## Referanser


## Eksterne lenker
*
Landsret

**Landsret** er en domstol i Danmark, opprettet i 1919 som avløsning for *landsoverretten*. Det er to landsretter: Vestre Landsret og Østre Landsret.

Vestre Landsret har sete i Viborg, mens Østre Landsret har sete i København. Noen av Vestre Landsrets møter finner imidlertid sted i Århus og Sønderborg og Østre Landsret avholder rettsmøter i Odense.

Vestre Landsret har jurisdiksjon over Jylland, mens Østre Landsret har jurisdiksjon over øyene, samt også de nordatlantiske landsdelene i visse tilfelle. Søndre Landsret hadde sete i Sønderborg i 1920 til 1927. Etter 1927 overtok Vestre Landsret de sønderjyske sakene.
Fenrik Lane

**Fenrik Lane** er et norsk rockeband som har spilt sammen siden 1997. De hadde med seg Kurt Nilsen som vokalist i noen år. De debuterte med *[[Shoe]]* i 1998 under navnet **Breed**. 5. april 2002 ble EP-en *[[Come Down Here]]* døpt med en releasekonsert i en varm, mørk og smekkfull kjeller på Garage i Bergen. 

Kurt Nilsen meldte seg på *[[Idol (TV-program)|Idol]]*, som han senere vant, og litt senere vant han World Idol. Kurt sluttet i bandet for å fortsette sin solokarriere, bandet ble en trio, der gitarist Knut Glesnes tok over som vokalist og viste frem sin egen unike og røffe stil. I 2005 kom albumet *[[Lane of Life]]*. Denne gangen var bandet fokusert på å høres ut som en trio, uten noen ekstra effekter. I 2010 kom albumet *[[317 (album)|317]]*. 
I august 2016 slapp bandet singelen «Kommer Du Tilbake», som er deres første norske låt så langt.

## Diskografi
**Shoe* (1998) under navnet **Breed**
**[[Come Down Here]]* (2002)
**[[Lane of Life]]* (2005)
**[[317 (album)|317]]* (2010)
*«Kommer Du Tilbake» 2016 (singel)

## Referanser


## Eksterne lenker
* 
*
317 (album)

***317*** er et musikkalbum med Fenrik Lane, utgitt den 30. august 2010.

## Sporliste

# «Megalomania» (Fenrik Lane)
# «Call Her Name» (Fenrik Lane/Eirik Grønner)
# «Diamonds In the Waste» (Fenrik Lane)
# «Paranoia» (Fenrik Lane)
# «Runaway Car» (Fenrik Lane)
# «Cover Your Eyes» (Fenrik Lane)
# «Left Me Scarred» (Fenrik Lane)
# «Hot Lips» (Fenrik Lane)
# «Bulletproof» (Fenrik Lane)
# «Hello» (Fenrik Lane/Eirik Grønner)
# «Going Nowhere» (Fenrik Lane)
# «Hate How You Say Goodbye» (Fenrik Lane/Kurt Nilsen)
# «Sun Explodes» (Fenrik Lane)
# «Russian Roulette» (Chuck Harmony/Shaffer Smith)
## Medvirkende
### Fenrik Lane
* Knut Glesnes - sang, gitar, låtskriver
* John Erik Soltvedt - bass, piano, kor, låtskriver
* Christer Unneland - trommer, perkusjon, kor, låtskriver
### Øvrige
* Eirik Grønner - produsent, keyboard, lydeffekter, tekniker, miksing, låtskriver
* Jens Kristian Rimau - keyboard
* Tobben - mastering 

## Kilder
Minimalt par

**Minimalt par** er i lingvistikken to ord fra samme språk med forskjellig betydning som skiller seg fra hverandre bare med ett fonologisk element, slik som et fon, et tonem eller vokal- eller konsonantlengde. Minimale par brukes for å bevise at to foner utgjør to ulike fonemer i språket. Det innebærer vansker med å oppfatte at språklydene skiller ordmening, særlig de som er like – som for eksempel i minimale par (*mor* – *kor*), der kun et fonem skiller ordmeningen.

Eksempler på minimale par i norsk:
*«bil» (/bi:l/) og «pil» (/pi:l/) viser at /b/ og /p/ er forskjellige fonemer
*«håpe» (/ho:pe/) og «hoppe» (/hope/) viser at vokallengde er et distinktivt trekk

## Referanser


## Litteratur
* *Et terskelnivå for norsk*, Europarådet, 1987, s. 399
Lane of Life

***Lane of Life*** er et musikkalbum med Fenrik Lane, utgitt den 19. september 2005. Dette er bandets første hele album.

## Sporliste

# «Mighty Void» (Fenrik Lane)
# «Lane of Life» (Fenrik Lane)
# «Radio» (Fenrik Lane)
# «Rivers Run Dry» (Fenrik Lane)
# «Stars for Us» (Fenrik Lane)
# «Bitter» (Fenrik Lane)
# «Easy» (Fenrik Lane)
# «Backpack Full of Dreams» (Fenrik Lane)
# «Cold Water» (Fenrik Lane)
# «One Touch» (Fenrik Lane)
# «The Moon Wears a Ring» (Fenrik Lane)
## Medvirkende
### Fenrik Lane
* Knut Glesnes - sang, gitar, låtskriver
* John Erik Soltvedt - bass, piano, kor, coverdesign, artwork, låtskriver
* Christer Unneland - trommer, perkusjon, kor, coverdesign, låtskriver
### Øvrige
* Eirik Grønner - produsent, miksing
* Trude Stigen - bakgrunnvokal på *The Moon Wears a Ring*
* Thomas Haugland (Tomtom) - tkeniker
* Tobben - mastering 
* Paul Bernhard - fotograf
* Elisabet Hansen - coverdesign
Blekkamfot

**Blekkamfot** (*Platnickina tincta*) er en av edderkoppene i gruppen kamfotedderkopper (Theridiidae). 

## Utseende
Blekkamfot er sammen med de andre artene i denne slekten, forholdsvis små edderkopper og mange er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.

Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og  forholdsvis liten. Bakkroppen er hos hunnen stor og kuleformet. På det bakerste beinparets ytterste ledd, har de en fin kam av korte børster, derav familiens norske navn. 

## Levevis
Blekkamfot lever litt skjult, i hulrom og skyggefulle steder og bygger ureglemessige fangstnett med tallrike silketråder som går på kryss og tvers. 

Hunnen spinner eggene sine inn i en fritthengende, rund eggsekk. 

## Eksterne lenker
* 
* Kamfotedderkopper – edderkopper.net  (norsk)
Jonathan Borrajo

**Joanathan Borrajo** (født 2. juni 1987) er en amerikansk fotballspiller som for øyeblikket spiller for Miami FC.

Borrajo har tidligere spilt for New Jersey Rangers og Real Maryland Monarchs. Han har også et opphold i Norge, hvor han spilte for Adeccoligaklubben Hamarkameratene samt Mjøndalen IF. Borrajo fikk totalt 36 seriekamper for Hamarkameratene som høyreback etter at han debuterte den 21. august 2010.

Han skrev under for New York Red Bulls den 5. januar 2012 og ble beskrevet av Red Bulls sportsdirektør Erik Solér som «en spennende spiller som kan kjempe om en plass i førsteleveren».

## Referanser


## Eksterne lenker
* 
* Spillerprofil hos Altomfotball.no
Tiurleiken skole

**Tiurleiken skole** er en 4-7-skole på Romsås i bydel Grorud i Oslo. Skolen åpnet i 1972 og ligger i tilknytning til Romsås senter med tilgang til Romsås bad. Skolen ligger nær Lillomarka.

I 2000 fikk skolen nytt tilbygg. Skolen har mottaksgrupper for nyankomne innvandrere.

## Referanser


## Eksterne lenker
* Data og statistikk  - MinOsloskole, Oslo kommune. Besøkt 7. februar 2018.
* Tiurleiken skoles offisielle hjemmeside
Hela (andre betydninger)

**Hela** kan vise til:

* Hela – ei elv i Rennebu kommune i Sør-Trøndelag
* Hela – tysk navn på tettstedet Hel (Polen)
* HELA – et tysk traktormerke
Sindi

**Sindi** er en by i Pärnu fylke i Estland, beliggende i nærheten av Rigabukten, 14 km fra Pärnu. Byen ligger på venstre bredd av elven Pärnu, mellom  denne og et våtmarksområde ved Lanksaare. Byen har ca. 4&nbsp;000 innbyggere. Sindi er administrasjonssenter i Tori kommune.

## Historie
I området ved Sindi var det en mesolittisk boplass kalt Pulli, fra omkring 8500 f. Kr. Dette er Estlands eldste kjente boplass, oppdaget av geologer i 1965. Det har trolig vært en kortvarig bosetting her siden området senere var oversvømt av vann. Etter steinalderen var det lite bosetting i dette myrlendte terrenget.

Byen har sitt navn fra *Zintenhof*, et gods som ble anlagt av Pärnus ordfører Clauss Zindt i 1565. I 1833 ble det anlagt en tekstilfabrikk under godset Zintenhof. Stedet fikk ladestedsrettigheter i 1921 og byrettigheter i 1938. En viktig hendelse for den videre byutviklingen ble anleggelsen av jernbane i 1928, en linje som forble i drift fram til omkring 1970.

## Referanser


## Eksterne lenker
*
Prøysen (album)

***Prøysen*** er et musikkalbum fra 2010 med Knut Anders Sørum. Det var hans første solo-plate. Albumet ble produsert av Sørum sammen med Jon Anders Narum, og ble i hovedsak spilt inn i Sørums stabbur, der han hadde stående et Blüthner-piano fra 1926. Opptakene ble gjort av Sørum selv, og piano og vokal ble spilt inn samtidig. Sørum spilte også hammondorgel, tråkkeorgel og kirkeorgel på platen; opptakene med kirkeorgel ble gjort i Hoff kirke i Østre Toten. Jon Anders Narum spilte gitar på albumet, og Lewi Bergrud spilte bass. Albumet ble mikset av Narum.

På ni av de ti sporene er de originale melodiene beholdt, men Sørum satte selv melodi til diktet *Visa om løgna*.

Albumet fikk terningkast fem av Dagbladet og Oppland Arbeiderblad, og terningkast fire av anmelderen i VG.
## Sporliste

# «Blåklokkevikua»
# «Spelldåsen»
# «Ungkarssorg»
# «Trassvisa hennes Tora»
# «Romjulsdrøm»
# «Den skyldige»
# «Mannen på holdeplassen»
# «Et lite kjærtegn»
# «Visa om løgna»
# «Du ska få en dag i mårå»

## Referanser
Põlva

**Põlva** er en by i Põlva fylke i Estland, beliggende sørøst i landet mot Russland og Latvia. Byen ligger midt i fylket og er administrasjonssenter både for Põlva kommune og Põlva fylke. Selve tettstedet har 6&nbsp;323 innbyggere, slik at bebyggelsen dekker det drøyt 5 km² store kommunearealet. Befolkningen er klart fallende.

Byen ligger i nedre løp av den 39 km lange elva Orajõgi, om lag 25 km fra Võru og 50 km fra Tartu. 

## Historie
Byen har angivelig oppstått på 1200-tallet, og ordet *põlv* betyr «kne». Stedet var antakelig skysstasjon på en gammel hærvei som gikk nord-sør gjennom Livland. Like etter kristningen av Estland skal benediktinske munker ha reist en Maria-kirke her i 1240, og kirken står enda. Fra 1452 kjenner vi navnet *Põlva*, da byens kirke lå under bispedømmet Tartu.

På 1500-tallet kom hele kirkesognet under russisk herredømme som følge av Livlandskrigen. Denne delen av Sør-Estland kom under Polen i 1582, senere tilfalt det Sverige. Mariakirken ble sterkt restaurert og endret i 1645 og fikk en svensk kirkeklokke tre år senere. 

Freden i Nystad avsluttet i 1721 den store nordiske krig med å legge hele Livland under Russland igjen.

Først med den estiske uavhengigheten i 1918 fikk byen endelig en viss regional betydning, og sterk folkevekst. Jernbanelinjen Tartu-St. Petersburg ble lagt her i 1931, og det ble anlagt både tekstilindustri og fargerier her.

På Mariakirken står en minneplakett over presten, språkforskeren og folkeminnesamleren Jakob Hurt (1755–1838), som var født i en landsby i kirkesognet Põlva. I årene 1781–1819 virket dikteren Gustav Adolph Oldekop som sogneprest i byen. Han grunnla senere den estiske journalistikk, med avisen *Tarto maa rahwa Näddali-Leht* i 1806. Hans prestestilling ble i 1820 overtatt av den tidlige estiske pedagogen Johann Georg Schwartz. 

Byen har lange sang- og kortradisjoner med røtter fra 1855.

## Referanser


## Eksterne lenker
*
Tusenårsegg

**Tusenårsegg** (kinesisk: 皮蛋, pinyin: *pídàn*, «læregg»; eller 松花蛋, *sōnghuādàn*) er en kinesisk matingrediens som lages av egg fra and, høns eller vaktel. Opprinnelig dreide det seg om en konserveringsmetode: Ferske egg bakes inn i en blanding av leire, aske, salt, ulesket kalk og risagner og får ligge i flere uker eller måneder. Når eggene er ferdige har de mørkegrønn kremete eggeplomme med duft av rakfisk, mens eggehviten er en stiv mørkebrun gelé uten særlig aroma.

Det som fremst bidrar til å omvandle eggene er den omgivende massens basiske egenskaper som gradvis øker eggets pH-verdi fra omkring 9 til over 12. Denne kjemiske prosessen bryter ned store aromaløse proteiner og fettstoffer til mindre, mer aromatiske molekyler.

Tusenårsegg kan spises som de er, legges i risgrøt (uten melk) eller serveres med riseddik og fersk koriander. Smaken er mild og salt.

Skjønt den er giftig i større mengder tilsetter visse kinesiske produsenter blyoksid til innbakningsmassen for å påskynde prosessen. Sinkoksid kan benyttes som erstatning, men det er heller ikke sunt i for store mengder, da det kan føre til koppermangel.

## Referanser
Józef Gosławski

**Józef Jan Gosławski** (født 24. april 1908 i Polanówka, Det lublinske voivodskap; død 23. januar 1963 i Warszawa) var en polsk billedhugger og gravør.

## Biografi
Gosławski  produserte minnesmerker, deriblant et over Frédéric Chopin som står i Żelazowa Wola i Det masoviske voivodskap. Han laget også mynter (blant annet 5 og 10 złoty) og medaljer. Gosławski var prismottaker ved flere kunstkonkurranser og ble tildelt republikken Polens fortjenestemedalje i sølv *(Srebrny Krzyż Zasługi)*.

Han ble gravlagt på Powązki-kirkegården i Warszawa.

## Utstillinger
### Separatutstillinger

### Gruppeutstillinger
#### Utland

## Referanser


## Litteratur
* 

## Eksterne lenker
* 
* 
* 
* 
* 
* 
* 
* 
*
José Touré

**José Touré** (født 24. april 1961 i Nancy), fransk fotballspiller som deltok i de olympiske leker 1984 i Los Angeles.
   
Touré ble olympisk mester i fotball under Sommer-OL 1984 i Los Angeles. Han var med på det franske laget som vant fotballturneringen foran Brasil og Jugoslavia.

Det var seksten nasjoner som deltok i fotballturneringen for menn. Frankrike vant kvartfinalen over Egypt med 2-0 og i semifinalen beseiret de Jugoslavia med 4-2. I finalen møtte de Brasil, kampen endte 2-0 til Frankrike.

## OL-medaljer
*  1984  Los Angeles -  **Gull** i fotball, menn  Frankrike
## Referanser


## Eksterne lenker
* 
*  José Touré – Fédération Française de Football
Rock’n Yodel

***Rock'n Yodel*** er et musikkalbum med Kikki Danielsson, utgitt i april 1979. Dette er hennes første plate som soloartist.

## Sporliste
# «Och vi hörde klockor ringa»
# «Talking in Your Sleep»
# «Vad kan jag göra»
# «Letter Sweater»
# «Please Help Me»
# «Jag är ditt ljus på mörka vatten»
# «Rock'n Roll Music»
# «Rock'n Yodel»
# «Que será será»
# «Let's Keep it That Way»
# «Sweet Little You»
# «Lay Your Love on Me»
# «Tänker lära mig leva livet»
# «Springa omkring»

## Eksterne lenker
*
Skjørtekamfot

**Skjørtekamfot** (*Simitidion simile*) er en av edderkoppene i gruppen kamfotedderkopper (Theridiidae). 

## Utseende
Skjørtekamfot  er en liten edderkopp, 2-2,5 mm lang. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og  forholdsvis liten. Bakkroppen er hos hunnen stor og kuleformet. På det bakerste beinparets ytterste ledd, har de en fin kam av korte børster, derav familiens norske navn.  

Den er sammen med de andre artene i denne slekten, forholdsvis små edderkopper og mange er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.

## Levevis
Skjørtekamfot lever litt skjult, i hulrom og skyggefulle steder og bygger ureglemessige fangstnett med tallrike silketråder som går på kryss og tvers. 

Hunnen spinner eggene sine inn i en fritthengende, rund eggsekk. 

## Utbredelse
Skjørtekamfot er utbredt i holarktis. I Europa finnes den i de fleste land, også i Norge.

## Referanser




## Litteratur
* Åkra, Kjetil; Olsen, Kjell Magne; Pommeresche, Reidun og Ødegaard, Frode. 2010. *Edderkoppdyr Arachnida* i *Norsk rødliste for arter 2010*. Artsdatabanken. Side 355-366. 

## Eksterne lenker
* 
* Kamfotedderkopper – edderkopper.net  (norsk)
Demonstrativ

**Demonstrativer** er ei undergruppe av ordklassen determinativ. Demonstrativ peker ut en bestemt referent i motsetning til andre, mulige referenter.

Demonstrativer i norsk er *denne/dette/disse (desse)* og *den/det/de (dei)*, som i «denne boka» og «det huset».

I norsk er det substantivets grammatiske kjønn, antall og avstanden i forhold til taleren som bestemmer formen til demonstrativen. Mange språk har demonstrativsystemer som skiller mellom tre eller flere ulike avstander, vanligvis nær taleren, nær tilhøreren og langt fra begge. Andre språk har enda mer kompliserte systemer, slik som bribri, hvis demonstrativer blant annet uttrykker objektets vertikale plassering i forhold til taleren.
Vestre Landsret

**Vestre Landsret** er appellinstans for Jylland når det gjelder byrettene og er dessuten førsteinstans i enkelte tilfeller. Vestre Landsrets hovedsete er plassert i Viborg og retten består av en president og 38 landsdommere.

Vestre Landsret ble opprettet i 1919 da den avløste *Landsoverretten for Nørrejylland*. I forbindelse med opprettelsen ble rettens hovedbygning i Viborg oppført og tatt i bruk i januar 1920. Hovedbygningen ligger på Stænderpladsen i Viborg og er tegnet av arkitekten Christoffer Varming.  Foran hovedindgangen til Vestre Landsret står en byste av juristen Anders Sandøe Ørsted. Midt på Stænderpladsen står statuen *Retfærdigheden*, utført av billedhuggeren Anker Hoffmann. På Stænderpladsen finner man enda et minnesmerke med tilknytning til Vestre Landsret, nemlig minnestenen for *[[Jyske Lov]],* reist i forbindelse med 700-årsjubileet for lovens ikrafttredelse i 1241.

Som institusjon er Vestre Landsret landets eldste med forbindelse til Gorm den gamles tid. Viborg menes å ha vært såkalt rettsstad i mer enn 1450 år.

## Se også
*Østre Landsret
*Højesteret
* Viborg landsting

## Eksterne lenker
* Vestre Landsrets hjemmeside
Wittenbergplatz

**Wittenbergplatz** er en plass i Berlin. Den ligger i *[[Ortsteil]]* Schöneberg i bydelen Tempelhof-Schöneberg, like ved varehuset *[[KaDeWe]]*. 

Plassen ble anlagt i årene mellom 1889 og 1892, og fikk sitt navn til minne om slaget ved Wittenberg 13. januar 1813. 

Plassen forbinder Tauentzienstraße og Kleiststrasse. 

*[[Berlins undergrunnsbane|U-Bahn]]*-linjene 1, 2 og 3 møtes her på den underjordiske stasjonen.
Hervé Granger-Veyron

**Hervé Granger-Veyron** (født 11. januar 1958 i Talence), fransk fekter som deltok i de olympiske leker 1984 i Los Angeles og 1992 i Barcelona.
  
Granger-Veyron vant en olympisk sølvmedalje i fekting under Sommer-OL 1984 i Los Angeles. Han var med på det franske laget som kom på andreplass i lagkonkurransen i sabel bak Italia. De andre på laget var Pierre Guichot, Jean-François Lamour, Philippe Delrieu og Franck Ducheix

Åtte år senere, under Sommer-OL 1992 i Barcelona, vant han en bronsemedalje i lagkonkurransen i sabel.

## OL-medaljer
*  1984  Los Angeles - Sølv i  fekting, sabel lag  Frankrike
*  1992  Barcelona - Bronse i  fekting, sabel lag  Frankrike

## Eksterne lenker
*
Din Tai Fung

**Din Tai Fung** (tradisjonell kinesisk: 鼎泰豐, forenklet kinesisk: 鼎泰丰) er en stor kinesisk restaurantkjede med opphav på Taiwan. Den har som særlig spesialitet de små dampede bollene som går under navnet xiaolongbao. Foruten på Taiwan er restaurantkjeden representert i Australia, Folkerepublikken Kina, Hongkong, Indonesia, Japan, Malaysia, Singapore, Sør-Korea og USA. 

## Referanser
Sigurd Ertsås

**Sigurd Ertsås** (født 10. august 1985) er en norsk fotballspiller som spiller for . Han har tidligere spilt for , Hamarkameratene, Oslo Øst, Eidsvold Turn, Hamar IL, Storhamar Fotball og .

Ertsås har spilt 12 kamper i 1. divisjon. Disse kampene spilte han i 2002 og 2003, der han spilte sju kamper for Hamarkameratene og fem kamper for Oslo Øst. Ertsås spilte fra 2008 til 2011 kun 3. divisjonsfotball. Da spilte han for forholdsvis  og . I 2012 meldte han overgang til 4.-divisjonslaget Storhamar som spillende assistenttrener. Her ble han til 2014. Da fotballklubben MBK Domkirkeodden ble stiftet, meldte Ertsås overgang hit, og spilte her frem til 2016, da han gjorde et sensasjonelt comeback i 2. divisjon for Brumunddal Fotball. Der spilte han to sesonger før han returnerte til MBK i 4. divisjon foran 2018-sesongen.

## Eksterne lenker
*
Østre Landsret

**Østre Landsret** er appellinstans for Øst-Danmark når det gjelder byrettene. Med Øst-Danmark forstås Fyn, Sjælland og Bornholm med omkringliggende øyer. I tillegg til dette fungerer Østre Landsret som appellinstans for Retten på Færøerne og for Grønlands Landsret. Avgjørelser fra Sø- og Handelsrettens skifterettsavdeling ankes likeledes til Østre Landsret. Byrettene kan i konkrete sivile saker etter partenes anmodning henvise en sak til landsrettene dersom saken er av prinsipiell karakter.

Østre Landsret har adresse i Bredgade 59 i København. Rettens lokaler er plassert i Bredgade 59 og 42 samt i Fredericiagade 26.

Domstolen ble opprettet i 1919 samtidig med Vestre Landsret som avløser for Den kongelige Landsoverret samt Hof- og Stadsret. Ved opprettelsen ble Østre Landsret plassert i den nåværende hovedbygningen i Bredgade.

Bygningen i Bredgade var opprinnelig oppført som operahus, men fungerte kun som det i perioden 1702–1708. I perioden 1720–1884 fungerte bygningene som kaserne og sjøakademi.

Bygningen ble restaurert i 1768 av arkitekt C.F. Harsdorff. I 1884 brant Christiansborg og Rigsdagen flyttet  inn i lokalene i Bredgade. I 1918 flyttet Rigsdagen ut igjen og bygningen ble benyttet som nødlasarett under spanskesyken. Fra 1919 har Østre Landsret benyttet bygningen.

## Se også
*Vestre Landsret
*Højesteret

## Eksterne lenker
* Østre Landsrets hjemmeside
Jonny Sjo

**Jonny Sjo** (født 7. april 1969 i Molde) er en norsk bassist, kjent som medlem i D'Sound som startet i 1993 og som bassist i Lava.

I sin oppvekst i Molde, spilte han i jazzrockbandet TinTin med blant andre Lars Jones (1965–) og Åse Karin Hjelen (1965–). Sjo har Ella Fitzgerald, Russ Taff og George Duke som store inspiratorer innen musikk. Bassisten Abe Laboriel var den som fikk han til å velge bassgitar som musikkinstrument. Sjo studerte i fire år ved Berklee College of Music i Boston. Der traff han Kim Ofstad og sammen jobbet de derpå blant annet i NRK som produsent av musikkvideoer i ungdomsprogrammer. Han har også vært studiomusiker for flere norske artister, som Bjørn Eidsvåg, Anne Grete Preus og a-ha. Han fikk Gammleng-prisen i klassen studiomusiker i 2010. Sjo ble ny bassist i Lava etter at Rolf Graf døde i 2013. Sjo spiller på en Yamaha BB5000 bassgitar.

## Referanser
Gruberfjella

**Gruberfjella** er et fjellparti i Dronning Maud Land, beliggende lengst nordvest i Wohlthatmassivet i Fimbulheimen.

Fjellpartiet ble fotografert fra fly og grovt kartlagt av den tyske antarktisekspedisjonen 1938–39 under ledelse av Alfred Ritscher. Detaljert kartlegging ble utført under den norske antarktisekspedisjonen 1956–60, da også fjellpartiet ble navngitt etter den tyske kartografen Otto von Gruber som utarbeidet de første kartene over dette området basert på flyfotografier fra Ritschers ekspedisjon.

## Kilder
*
First Hotel Alstor

**First Hotel Alstor** var et konferansehotell som lå ved Mosvatnet på Tjensvoll i Stavanger. 15. mai 2020 startet rivingen av hotellet. Det skal bygges leiligheter der hotellet var plassert.

## Historie
Under andre verdenskrigen ble det bygget et tysk offiserskasino på Tjensvoll. Etter krigen overtok Hetland kommune bygningen. I denne bygningen ble Alstor Hotell startet av Arne Storhaug, derav navnet Alstor. L-en i Alstor er forbokstaven til Leif Storhaug, som var bror til Arne. De første gjestene kom 30. mai 1950. Alstor var det første hotellet i Stavanger med dans og skjenkerett. Alstor-dansen i helgene var en tradisjon i femti år. Fra 1976 drev sønnen Per Storhaug hotellet fram til 1998.

I februar 1998 gikk hotellet inn som ett av First-hotellene i Norge. Hotellet var vurdert med tre stjerner. Nærheten til Mosvannet og Mosvannparken gjorde at hotellet nyttet turmulighetene der i sin markedsføring. Hotellet hadde 81 rom fordelt på standard og superior, samt rom kalt *First Lady* som var spesielt tilpasset for kvinner. Hotellet hadde også konferansemuligheter med 6 møterom, der det største hadde kapasitet på 330 deltagere.

15. mai 2020 startet rivingen av hotellet. På stedet hotellet var plassert, blir det bygget rundt 90 leiligheter.

## Referanser


## Eksterne lenker
*